Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 550/12/8810	Spišská Nová Ves, 15.12.2014
EEČ : 2-68-1949-2014

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.5.2013, spisová značka 3 Pv 550/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom období mesiacov august - september  2012 v Smižanoch, na ul. XXXXX č. XXXXX, v priestoroch bytu sa zmocnila bankomatovej platobnej karty VISA č. 4595980002533111 vystavenej na meno XXXXX k Flexi účtu vedeného vo Všeobecnej úverovej banke č. 488144592/0200, následne z dokladov rodičov zistila autorizačný PIN kód a z bankomatu Všeobecnej úverovej banky umiestneného v prevádzke nákupného centra Tesco postupne vykonala v dňoch 2. a 3. októbra 2012 trikrát výbery peňazí v celkovej výške 50 €, ku škode XXXXX a XXXXX. 

      

Uznesením prokurátora Okresnej prokuratúry XXXXX zo dňa 30.5.2013, spisová značka 3 Pv 550/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením tunajšej prokuratúry vyššie uvedenej spisovej značky zo dňa 30.05.2013 bolo podľa § 216 ods. 1 písm. a), písm. b), písm. c) Tr. poriadku podmienečne zastavené trestné stíhanie obv. XXXXX vedené pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona na tom skutkovom základe, že v presne nezistenom období mesiacov august - september  2012 v Smižanoch, na ul. XXXXX č. XXXXX, v priestoroch bytu sa zmocnila bankomatovej platobnej karty VISA č. 4595980002533111 vystavenej na meno XXXXX k Flexi účtu vedeného vo Všeobecnej úverovej banke č. 488144592/0200, následne z dokladov rodičov zistila autorizačný PIN kód a z bankomatu Všeobecnej úverovej banky umiestneného v prevádzke nákupného centra Tesco postupne vykonala v dňoch 2. a 3. októbra 2012 trikrát výbery peňazí v celkovej výške 50 €, ku škode XXXXX a XXXXX. 

      Obvinenej bola stanovená skúšobná doba v trvaní 12 mesiacov. Zároveň jej bola uložená povinnosť v priebehu skúšobnej doby uhradiť poškodeným XXXXX  a XXXXX škodu vo výške 50 €. 

     Predmetné uznesenie nadobudlo právoplatnosť dňom 14.06.2013.

      Zo správ o povesti, charakteristík ako aj odpisu registra trestov som zistil, že obv. XXXXX sa v skúšobnej dobe podmienečne zastaveného trestného stíhania trvajúcej od 15.06.2013 do 14.06.2014 nedopustila žiadneho trestného činu ani priestupku. Zo správy mediáčného a probačného úradníka Okresného súdu v Spišskej Novej Vsi zároveň vyplýva, že spôsobená škoda bola poškodeným stranám v celom rozsahu uhradená.

      Podľa § 217 ods. 1 veta prvá Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

     Vzhľadom na vyššie uvedené považujem toto rozhodnutie za odôvodnené a v súlade so zákonom.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Kokavec
prokurátor